Endimionen ametsa

Endimionen ametsa, baita ere Endimion. Ilargiaren efektua ( ) mitologian oinarritututako Anne-Louis Girodet de Roussy-Trioson margolari frantsesak egindako olio mihise gaineko margolana da. 1791n sortua 198 x 261 zm. ditu. Parisko Louvre museoan gordetzen da.https://collections.louvre.fr/en/ark:/53355/cl010064831

Margolana Girodetek sortu zuen Erromako egonaldi batean, eta 1793an erakutsi zen lehen aldiz Parisko Aretoan, artistaren lehen arrakasta handia izanik. 

 Endimionen mitoa 
Endimion artzain eder bat zen. Hain ederra zen, Selenek, Ilargiaren jainkosak, Zeusi, betiereko bizitza ematea eskatu ziola, Endimionek Selene sekula utzi ez zezan. Zeusek, betiereko loaldi bat emanez bedeinkatu zuen. Gauero, Selenek, Endimion, berau lurperatuta zegoen tokian bisitatzen zuen. Selenek eta Endimionek, berrogeitamar alaba izan zituzten.

 Deskribapena 
Koadroak gazte bat irudikatzen du, biluzik etzanda, mantu eta larruen gainean, ilunpetan: gorputza luzatuta eta abandonatuta du jarrera sentsual batean, eta soina eta aurpegia ilargiaren argiak argitzen dizkio. Gaia artzain gaztearen biluzia da, zalantzarik gabe.

Haren ondoan Zefiro agertzen da. Mendebaldeko haize leunaren jainkoak, hemen kupido baten antzeko hazpegiekin, Endimionen gorputza ilargi maiteminduaren izpien eraginpean jartzea errazten du, atseden-txokoan inguratzen duen sastraka baztertuz.

Desira erotikoa ez da soilik Endimionen gorputza, hemen ideal neoklasikoaren arabera irudikatuta zeren eta haren hankak eta genitalak itzalean baitaude. Zefiroren irudi bihurriaz ere erotismoa indartzen da zeinaren ipurmasailak ilargiaren argiak argitzen baititu.https://books.google.es/books?id=mf0fKpBhni0C&newbks=0&printsec=frontcover&pg=PA58&dq=Anne-Louis+Girodet+endymion+sleep&hl=it&redir_esc=y#v=onepage&q=Anne-Louis%20Girodet%20endymion%20sleep&f=false 

 Erreferentziak 

 Kanpo estekak 
 :Margolanaren fitxa Louvreko museoaren webgunean.

Kategoria:Frantziako margolanak
Kategoria:Anne-Louis Girodeten margolanak
Kategoria:Biluzi artistikoak
Kategoria:Margolan erotikoak
Kategoria:Louvre museoaren margolanak
Kategoria:Mitologia margolaritzan
Kategoria:1791ko margolanak
Kategoria:1791 Frantzian